**Nosičská stovka 2023: Horkú výzvu v Tatrách najlepšie zvládol Filip Zacher**

*Hrebienok, 6. novembra 2023* **– Vysokohorská výzva znovu preverila vytrvalosť a odhodlanie horských nosičov, ktorí sa tentokrát museli navyše vysporiadať i s nepriaznivým novembrovým počasím. Najrýchlejšie si s náročnou traťou, 200 metrovým prevýšením a 100 kg nákladom piva Radegast poradil Filip Zacher. Ženy sa popasovali s 30 kg nákladom a ako prvá do cieľa dorazila Teja Šuligová.**

Tohtoročný 22. ročník legendárnej súťaže Nosičská stovka sa ako obvykle uskutočnil na trase z Hrebienka na novo zrekonštruovanú Zamkovského chatu. Práve kvôli prebiehajúcej rekonštrukcii bola tento rok táto ikonická udalosť odložená na november, ale to vôbec nezabrzdilo odhodlanie účastníkov. *„Uznanie za skvelý výkon si zaslúži každý, kto sa popasoval s traťou, sám so sebou a poriadne horký náklad zvládol vyniesť až na chatu,“* povedala **Jana Jankovičová, manažérka značky Radegast na Slovensku**.

Víťaz súťaže vysokohorských nosičov Filip Zacher zdolal trasu s neuveriteľným výkonom 42 minút a 21 sekúnd. Medzi ženami sa presadila Teja Šuligová s výsledkom 29 minút. Víťazi si okrem titulu odniesli aj zaslúženú ročnú zásobu piva Radegast. V kategórii zmiešaných dvojíc so sto kilovým pivným nákladom skončila na prvom mieste dvojica Ferko-Škvara. Na trať sa vydalo celkovo 66 horských nosičov a nosičiek.

Nosičská stovka, pomenovaná na počesť tragicky zosnulého nosiča Juraja Petranského, patrí k tradičným pretekom horolezcov a nosičov už od roku 1985. Súťaž testuje odvahu, silu a vytrvalosť všetkých, ktorí sa odhodlajú stať sa súčasťou tejto výnimočnej výzvy. *„Každý z nás, kto sa voči tejto výzve postaví, si píše svoj vlastný príbeh a stáva sa súčasťou tejto úžasnej tradície. Nosičská stovka je viac ako šport, je to naše poslanie, naše spojenie s horami,“* uvádza **Štefan Bačkor, pretekár a spoluorganizátor Nosičskej stovky.**

**Tlačová hovorkyňa Plzeňského Prazdroja Slovensko Zdenka Huňady je médiám k dispozícii na týchto kontaktoch: mobil: +421 917 310 958, e-mail:** [**zdenka.hunady@asahibeer.sk**](mailto:zdenka.hunady@asahibeer.sk)**.**

**Pozn. pre editorov:**

* *Plzeňský Prazdroj Slovensko je s 580 zamestnancami jedným z najmodernejších pivovarov v strednej Európe.*
* *Do portfólia značiek spoločnosti patrí Pilsner Urquell, Šariš, Velkopopovický Kozel, Radegast, Gambrinus,, Smädný Mních, Peroni, Captain Jack a nealkoholické pivo Birell.*
* *Smerovanie Plzeňského Prazdroja Slovensko v oblasti udržateľného rozvoja určuje stratégia udržateľnosti* [*Na budúcnosť 2030*](https://www.prazdroj.sk/media/uhlikova-neutralita-vyrazna-redukcia-plastov-a-setrenie-vody-prazdroj-mieri-so-strategiou-udrzatelnosti-do-roku-2030)*. Kroky spoločnosti v tejto oblasti zhrňuje* [*integrovaná Správa o udržateľnosti*](https://udrzatelnost.prazdroj.sk/sprava-o-udrzatelnosti/)*.*